কিট হ্যারিংটন
"ওয়ার হর্স"-এ অভিনয়ের পর হ্যারিংটন এইচবিওর টেলিভিশন ধারাবাহিক "গেম অব থ্রোনস"-এর জন স্নো চরিত্রের জন্য অডিশন দেন। ধারাবাহিকটি ২০১১ সালে প্রচারের পর সমাদৃত হয় এবং টেলিভিশন চ্যানেলটি ২য় মৌসুমের কাজ শুরু করে। হ্যারিংটনের চরিত্রের বেশিরভাগ অংশই চিত্রায়িত হয় আইসল্যান্ড ও আয়ারল্যান্ডে। ধারাবাহিকটির সপ্তম মৌসুম শেষ হয়েছে এবং ২০১৮ বা ১৯ সালে অষ্টম মৌসুম দিয়ে শেষ হবে। "গেম অব থ্রোনস" কাল্পনিক দুই মহাদেশ ওয়েস্টেরস ও এসোসে সংগঠিত হয় এবং অভিজাত পরিবারসমূহের মধ্যে সাত রাজ্যের আয়রন থ্রোন নিয়ন্ত্রণের জন্য সংঘর্ষ শুরু হয়। জন স্নোকে ধারাবাহিকের প্রথমে উইন্টারফেলের লর্ড এডার্ড স্টার্কের অবৈধ সন্তান হিসেবে পরিচয় করে দেওয়া হয়, যে পরে নাইট্‌স ওয়াচের সর্বাধিনায়ক এবং উত্তরের রাজা হন।
তারা থেকে এলে তুমি
তারা থেকে এলে তুমি ({ ইংরেজি টাইটেল- "My Love From The Star" , কোরিয়ান টাইটেল- 별에서 온 그대||বিয়লেসো ওন খুদ্যা; আক্ষরিক অনুবাদ- "তারা থেকে এলে তুমি") জুন জি হিয়ন, কিম সু হিয়ন, পার্ক হ্যা জিন, ইয়ু ইন-না অভিনীত ২০১৩-১৪ সালের দক্ষিণ কোরিয়ান টিভি ড্রামা সিরিজ। পার্ক জি ঊন রচিত এই রোম্যান্টিক-ফ্যান্টাসি-থ্রিলার ড্রামাটি এক এলিয়েনকে কেন্দ্র করে গড়ে উঠেছে যে প্রাচীন চোসন যুগে পৃথিবীতে আসে আর ৪০০ বছর পর আধুনিক যুগে এসে এক তারকা অভিনেত্রীর প্রেমে পড়ে যায়। ১৮ ডিসেম্বর, ২০১৩ থেকে ২৭ ফেব্রুয়ারি, ২০১৪ পর্যন্ত প্রতি বুধ ও বৃহস্পতিবার কোরিয়ার সময় রাত দশটায় SBS টিভি চ্যানেলে ২১ পর্ব দৈর্ঘ্যের এই ড্রামা সিরিজটি সম্প্রচারিত হয়।; ড্রামা সিরিজটি এমনিতে ২০ পর্ব পর্যন্ত প্রচারিত হওয়ার কথা ছিল, কিন্তু চীনসহ পূর্ব এশিয়ায় তুমুল জনপ্রিয়তা ও দর্শকদের চাহিদার প্রেক্ষিতে ১টি পর্ব বাড়ানো হয়।